На основу чл.99. Закона о планирању и изградњи ( ''Службени гласник РС'', број 72/2009, 81/2009 испр, 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС , 132/2014 ,145/2014, 83/2018 , 31/2019, 37/2019-др.Закон , 9/2020 и 52/2021), члана 8. Одлуке о отуђењу и давању у закуп грађевинског земљишта (''Службени лист општине Чајетина'', број 7/10...5/21) и члана 40.Статута општине Чајетина(“Службени лист општине Чајетина“ број 7/08) Скупштина општине Чајетина, на седници одржаној 04. јула 2022.године, донела је

 **ОДЛУКУ**

 **О РАСПИСИВАЊУ**

**Ј А В Н О Г О Г Л А С А**

 **ЗА ОТУЂЕЊЕ ГРАЂЕВИНСКОГ ЗЕМЉИШТА**

 **I**

**у насељеном месту Чајетина**

**1.кп.број 1675/2 КО Чајетина, у површини од 3.441 м2**

 **у месту Бранешци**

 **1. кп.брoj 1045/29 КО Бранешци, у површини од 3.000 м²**

 **2. кп.брoj 1045/37 КО Бранешци, у површини од 3.000 м²**

**II**

**НАМЕНА ПАРЦЕЛА**

**На парцелама које су предмет овог огласа градиће се :**

 **У насељеном месту Чајетина -** објекти према условима из Плана генералне регулације насељеног места Чајетина (седиште општине) са насељеним местом Златибор-друга фаза (“Службени лист општине Чајетина“ број 12/2013 и 7/2019).

 **У месту Бранешци -** објекти према условима из Просторног плана општине Чајетина (“Службени лист општине Чајетина“ број 10/2010)

  Заинтересовани понуђачи у току трајања овог огласа а пре подношења понуда могу добити детаљније информације о намени објеката који се могу градити на конкретној парцели, коефицијенту искоришћености, степену изграђености, габариту, спратности објекта и друге тражене податке.

**III**

**СТЕПЕН УРЕЂЕНОСТИ ГРАЂЕВИНСКОГ ЗЕМЉИШТА**

 Земљиште које се отуђује је уређено грађевинско земљиште (постоје услови за прикључак објеката на примарну градску водоводну и канализациону мрежу као и прилазни пут без асфалтне подлоге).

 Катастарске парцеле у месту Бранешци се отуђују као неуређено грађевинско земљиште, са обавезом будућег инвеститора да о свом трошку изврши одређене радове на уређивању тог земљишта и да са надлежним предузећима уговори и плати трошкове инфраструктуре и одговарајуће прикључке на инфраструктуру.

 Допринос за уређивање грађевинског земљишта ће бити регулисан накнадно,у складу са важећом одлуком Скупштине општине Чајетина која регулише ту материју.

 Уколико се на некој од парцела које су предмет огласа појаве подземне инсталације (вода, канализација и др.) и оне буду сметња за изградњу објекта, Општина ће бити у обавези да исте измести о свом трошку у свему према условима надлежног предузећа које управља тим мрежама или ће Скупштина на захтев инвеститора донети одлуку да подземне инсталације измести инвеститор уколико буду испуњени услови за доношење такве одлуке који су прописани чл.13а.Одлуке о отуђењу и давању у закуп грађевинског земљишта('' Службени лист општине Чајетина'', број 7/10...5/2021).

**IV ПОЧЕТНА ЦЕНА**

 **у насељеном месту Чајетина**

**кп.број 1675/2 КО Чајетина, у површини од 3.441 м2 …........... дин**

 **у месту Бранешци**

**кп.брoj 1045/29 КО Бранешци, у површини од 3.000 м².......7.500.000,00 дин**

**кп.брoj 1045/37 КО Бранешци, у површини од 3.000 м².......7.500.000,00 дин**

**V**

**НАЧИН ПЛАЋАЊА**

 Лице које је у складу са расписаним јавним огласом прибавило грађевинско земљиште у својину може накнаду платити на један од следећих начина:

 **У целости** (**чиме стиче право на попуст од 20 % на утврђену цену из решења о отуђењу) уколико целокупан износ накнаде уплати у року од 5 ( пет ) дана, рачунајући од дана овере уговора о отуђењу.**

Уколико се накнада не уплати на начин објашњен у претходом ставу, изгубиће се право на попуст и настаће нова обавеза, да се у даљем, накнадном року од 5 (пет) дана уплати целокупан износ накнаде без умањења, а ако се и то не учини сматраће се да је именовано лице одустало од уговора након чега ће му Општина Чајетина доставити писмено обавевештење да ће покренути поступак за раскид уговора.Ступање у посед земљишта и укњижење на отуђеној непокретности биће могуће тек по уредно извршеној уплати у складу са одредбама уговора о отуђењу грађевинског земљишта.

**Накнада се може платити у ратама на следећи начин:**

- прва рата у износу од 30 % од утврђене цене се плаћа на дан закључења уговора о отуђењу,

- остатак се дели на 6(шест) месечних рата, које ће се усклађивати са индексом раста цена (раст цена на мало, потрошачке цене или други показатељ раста цена) који објављује Републички завод за статистику.

 Ради обезбеђења одложеног плаћања накнаде ( цене) за отуђено грађевинско земљиште, лице које стиче право својине мора доставити средство обезбеђења и то: банкарску гаранцију „без приговора“ и „наплативу на први позив“, са клаузулом о укључењу револаризације и са роком важења док траје период отплате. Банкарска гаранција се мора доставити пре овере уговора код надлежног органа а најдаље у року од 30 (тридесет) дана од дана закључења уговора у ком року се мора приступити и овери уговора. Уколико се банкарска гаранција из претходног става не достави у наведеном року сматраће се да је лице одустало од уговора па ће општина покренути одговарајући поступак за поништај уговора и акта о давању земљишта.

 Уговор о отуђењу грађевинског земљишта ће бити оверен пред надлежним органом у складу са одредбама важећег Закона о јавном бележништву а трошкови те овере и сви други трошкови око уписа непокретности падају на терет стицаоца права својине уколико не буде дугачије одређено неким другим позитивним прописима.

**VI**

**ОПШТИ УСЛОВИ ОГЛАСА**

 Оглас ће спровести Комисија Скупштине општине Чајетина именована Решењем број 02-78/2018-01 од 01.11.2018.године и Решењем о измени решења број 02-106/2019-01 од 05.12.2019.године у поступку прикупљања затворених понуда јавним огласом који ће бити објављен у дневном листу “ Данас” .

 **Оглас ће бити отворен 30 дана од дана објављивања**.

 Отварање понуда по овом огласу биће извршено петог дана по истеку рока за подношење понуда ( ако је то субота или други нерадни дан за Општинску управу, онда првог наредног радног дана) у просторијама Општинске управе Чајетина.

 Остали услови јавног огласа и други биће утврђени у складу са одредбама Одлуке о отуђењу и давању земљишта у закуп грађевинског земљишта (“Сл.лист општине Чајетина” број 7/10....5/2021),Закона о планирању и изградњи и одредбама важећег Закона о јавном бележништву.

**VII**

Ова одлука ступа на снагу даном доношења и биће објављена у '' Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-44/2022-01 од 04. јула 2022. године**

 **ПРЕДСЕДНИК**

 **Скупштине општине,**

*Арсен Ђурић*